Diari Oficial de la Generalitat Valenciana


Sumari del DOGV 4378, del 14-11-2002 (2002/12210)

Concurs. Concessió administrativa de l'explotació de l'abocador de residus de la construcció i també el seu manteniment.
------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/12810


Data del document
:   08-10-2002

Organisme emissor
:   Ajuntament de Teulada

Tipus de document
:   Concurs

Descriptors 

:   * Teulada
    * eliminació de residus
    * contracte de serveis

Concurs. Concessió administrativa de l'explotació de l'abocador de residus de la construcció i també el seu manteniment. [2002/S12347]
  
L'Ajuntament ple en sessió ordinària celebrada el dia 3 d'octubre de 2002 ha aprovat l'expedient de tramitació ordinari i el plec de clàusules administratives particulars per a l'adjudicació mitjançant concurs públic obert de la concessió de l'explotació de l'abocador municipal de residus de la construcció.
  
De conformitat amb l'article 122 del Reial Decret Legislatiu 781/1986, s'exposa al públic l'esmentat plec i per termini de 8 dies hàbils, comptadors a partir de l'endemà hàbil de la inserció del present edicte en el Butlletí Oficial de la Província d'Alacant, als efectes de reclamacions.
  
Simultàniament s'anuncia la licitació següent:
  
Objecte del contracte: la concessió administrativa de l'explotació de l'abocador de residus de la construcció i també el seu manteniment, segons el projecte d'explotació que haurà d'aportar el licitador i el contingut mínim del qual serà el que continga el pla d'explotació per a la qual cosa el concessionari gaudirà de l'ús privatiu de la part del domini públic municipal que afecta a eixe servici i situat en la finca patrimonial titularitat d'este ajuntament denominada La Garganta, sent-ne la superfície destinada a tal finalitat d'aproximadament 25.500 metres quadrats i també l'ús dels accessos a la zona.
  
Classe de procediment: procediment obert, tramitació ordinària, en forma de concurs públic.
  
Duració del contracte: vuit anys amb possibilitat de pròrrogues anuals fins a un total de 10 anys, incloses les pròrrogues.
  
Cànon tipus de licitació: el cànon que el licitador pagarà a l'Ajuntament serà oferit per este en la proposta, serà anual i revisable, de conformitat amb la clàusula sisena del plec de clàusules economicoadministratives particulars.
  
Capacitat per a contractar: segons el que establix el plec de clàusules administratives generals de l'Ajuntament de Teulada.
  
Presentació de proposicions, terminis i formalitats: les proposicions es presentaran durant els 26 dies següents a la publicació del present anunci en el Butlletí Oficial de la Província d'Alacant a la Unitat de Contractació de l'Àrea de Servicis Generals i Activitats Econòmiques de l'Ajuntament de Teulada, en horari de 09.00 a 14.00 h. de dilluns a divendres.
  
Garantia provisional: es dispensa de la constitució d'esta.
  
Garantia definitiva: serà de 72.200 euros (setanta-dos mil dos-cents euros)
  
Informació sobre la licitació: el plec de clàusules economicoadministratives particulars que regirà l'adjudicació del contracte, es podran sol·licitar en la Secció de Contractació en horari de 09.00 a 14.00 h. de dilluns a divendres.